38.ΝΟΜΟΘΕΤΙΚΟΝ ΔΙΑΤΑΓΜΑ υπ’ αριθ. 853 της 15/18 Μαρτ. 1971 (ΦΕΚ Α΄ 54)  Περί κτήσεως ακινήτων υπό του Δημοσίου δια την λειτουργίαν Ιδρυμάτων αρμοδιότητος του Υπουργείου Κοινωνικών Υπηρεσιών.  Άρθρ.1.-1.Δια την ίδρυσιν και λειτουργίαν Βρεφικών και Νηπιακών ή Παιδικών Σταθμών και εν γένει ιδρυμάτων Κοινωνικής Προνοίας, επιτρέπεται, κατόπιν κοινής αποφάσεως των Υπουργών Οικονομικών και Κοινωνικών Υπηρεσιών, η κτήσις ακινήτων υπό του Δημοσίου, είτε δια μειοδοτικής δημοπρασίας, είτε δι’ απ’ ευθείας αγοράς. 2.Η αυτή ευχέρεια κτήσεως ακινήτων προς εξυπηρέτησιν των ανωτέρω σκοπών παρέχεται και εις το Ν.Π.Δ.Δ., αρμοδιότητος του Υπουργείου Κοινωνικών Υπηρεσιών, κατόπιν αποφάσεως του διοικούντος αυτά οργάνου, εγκρινομένης δια κοινής αποφάσεως των Υπουργών Οικονομικών και Κοινωνικών Υπηρεσιών. «Δια την απ’ ευθείας αγοράν απαιτείται προηγουμένη ητιολογημένη έκθεσις Επιτροπής αποτελουμένης: Εκ των Προϊσταμένων της Δ/νσεως ή του Τμήματος κοιν. Προνοίας και Υγιεινής της Νομαρχίας ή του Διαμερίσματος Αττικής, εξε ενός Μηχανικού της Δ/νσεως Τεχνικών Υπηρεσιών της Νομαρχίας ή του Διαμερίσματος Νομαρχίας Αττικής και εκ του Οικονομικού Εφόρου της οικείας περιοχής συγκροτουμένης δι’ αποφάσεως του οικείου Νομάρχου. Η Επιτροπή γνωμοδοτεί περί της καταλληλότητος του ακινήτου δι’ ον προορίζεται σκοπόν και του συμφέροντος του τιμήματος». Τα τελευταία εδάφια της παρ. 2 προστέθηκαν από το άρθρ. 2 Π. Δ. 1170/19-30 Δεκ. 1980 (ΦΕΚ Α΄ 300).     (Αντί για τη σελ. 36,29(α) Σελ. 36,29(β) Τεύχος ΣΤ83 Σελ. 101  Υπουργείο Κοινωνικών Υπηρεσιών 35.Α.α.38     Οι νομαρχιακού επιπέδου επιτροπές γνωμοδοτήσεως για την καταλληλότητα των προς αγορά ακινήτων για την ανέγερση κτιρίων Ιδρυμάτων Υπουργείου Κοιν. Υπηρεσιών που προβλέπονται από την άνω παρ. 2 όπως συμπληρώθηκε από το άρθρ. 2 Π. Δ. 1170/1980 (ΦΕΚ Α΄ 300) και οι σχετικές με αυτές διατάξεις συνθέσεως, συγκροτήσεως και λειτουργίας καταργήθηκαν από την παρ. 4 άρθρ. 2 Κεφ. Β΄ της 680/26-26 Απρ. 1982 (ΦΕΚ Β΄ 217) απόφ. Υπ. Προεδρίας Κυβερνήσεως και Κοιν. Υπηρεσιών (κατωτ. αριθ. 102) 3.Εις περίπτωσιν απ’ ευθείας αγοράς, απαιτείται η προηγουμένη ητιολογημένη έκθεσις επιτροπής, αποτελουμένης εξ ενός δικαστού επί βαθμώ τουλάχιστον πρωτοδίκου, του οικονομικού Εφόρου, του Προϊσταμένου Τεχνικών Υπηρεσιών του Νομού, του Προϊσταμένου του Κέντρου Κοινωνικής Πολιτικής της οικείας περιοχής και ενός υγιεινολόγου ιατρού και συγκροτουμένης δι’ αποφάσεως του Υπουργού Κοινωνικών Υπηρεσιών. Η Επιτροπή αύτη γνωμοδοτεί περί της καταλληλότητος του ακινήτου, δια τον ον προορίζεται σκοπόν, και του συμφέροντος του τιμήματος. 4.Ακίνητα αποκτώμενα κατά τας διατάξεις του παρόνος δύναται, δι’ αποφάσεως του Υπουργού Κοινωνικών Υπηρεσιών, δημοσιευομένης εις την Εφημερίδα της Κυβερνήσεως, να παραχωρώνται κατά χρήσιν δωρεάν δι’ ωρισμένον χρονικόν διάστημα, δυνάμενον ν’ ανανεώται, εις Νομικά Πρόσωπα Δημοσίου ή Ιδιωτικού δικαίου επιδιώκοντα σκοπούς αρμοδιότητος του Υπουργείου Κοινωνικών Υπηρεσιών. Άρθρ.2.-Η ισχύς του παρόντος Ν. Δ/τος άρχεται από της δημοσιεύσεώς του εις την Εφημερίδα της Κυβερνήσεως.   